กรภพ จันทร์เจริญ

กรภพ จันทร์เจริญ (ชื่อเดิม : พรภพ)  (ชื่อเล่น: โจ๊ก) นักแสดงและอดีตนักร้องนำและมือกีตาร์วงโซคูล ประสบความสำเร็จจากการเป็นสมาชิกวงโซคูล มีฉายาที่ผู้คนเรียกคือ "บร๊ะเจ้าโจ๊ก" มีผลงานทั้งด้านโฆษณาและการแสดง

**ประวัติ**
กรภพ จันทร์เจริญ หรือ โจ๊ก so cool เกิดเมื่อวันที่ 22 เมษายน พ.ศ. 2528 ที่อำเภอบางระกำ จังหวัดพิษณุโลก สมาชิกในวงโซคูลทุกๆ คนเป็นคนจังหวัดพิษณุโลก โจ๊กกับมาร์ช (ภูพิณ จันทร์เจริญ) เป็นพี่น้องกัน ส่วนแจนกับเจมส์ก็เป็นพี่น้องกัน ทั้งสี่คนนี้จะอยู่บ้านใกล้กัน เมื่อวงโซคูลว่างงานก็มักจะกลับบ้านเกิด บางครั้งก่อนจะมีคอนเสิร์ตก็จะมีการซ้อมดนตรีก่อนเล่นจริง
ก่อนที่พวกเขาจะได้มาเป็นนักร้อง เขาได้ไปประกวดวงดนตรียามาฮ่า และตามจังหวัดบ้านเกิดอยู่หลายครั้ง จนได้รางวัลชนะเลิศมาหลายครั้ง จึงได้มีโอกาสได้มาเป็นนักร้องค่ายแกรมมี่
โซคูลเคยมีสมาชิกด้วยกัน 4 คน ซึ่งทั้งหมดเป็นญาติพี่น้องกัน แต่ในปี พ.ศ. 2551 ได้มีสมาชิกใหม่เพิ่มขึ้นมาอีก 1 คนคือ กอล์ฟ ชาวจังหวัดสุโขทัย รวมเป็น 5 คน เป็นนักร้องนำคู่กับโจ๊ก ซึ่งเป็นนักร้องคนเดิม โดยโจ๊กได้เห็นฝีมือของกอล์ฟจากการร้องเพลงเปิดตัวให้วงโซคูลก่อนขึ้นเล่นในคอนเสิร์ตของโซคูลแห่งหนึ่ง ในจังหวัดพะเยา จึงตั้งใจจะให้กอล์ฟออกอัลบั้มเดี่ยว แต่ด้วยความสนิทสนมกันจึงได้ตัดสินใจพาเข้าร่วมวงจนถึงปัจจุบัน วงโซคูลมีความใฝ่ฝันอยากแต่งเพลง อยากเล่นคอนเสิร์ต  วงโซคูลมีวงโลโซเป็นทั้งแรงบันดาลใจ ต้นแบบ และเป็นแม่พิมพ์เดียวในยุคนั้นที่โซคูลเดินตามรอยเท้า พวกเขาเล่นดนตรีจนเป็นเรื่องเป็นราวโดยไม่รู้ตัว พวกเขาได้ไปเล่นดนตรีให้กับงานหลายงาน ไม่ว่าจะเป็นงานแต่งงาน งานวัด งานเทศกาล หรือเล่นในสถานพินิจ ครั้งหนึ่งเขาได้ออกทางสถานีโทรทัศน์ช่องหนึ่ง  เป็นงานวันเด็ก ทางสถานีต้องการให้ทางวงระบุชื่อวง โจ๊กจึงได้วิธีเปิดพจนานุกรมแบบสุ่มจนกระทั่งเจอคำว่า มิลเลเนียม (millennium)  จึงนำมาเป็นชื่อวงในยุคนั้น ต่อมาพวกเขาตั้งใจจะเปลี่ยนชื่อวงอีกครั้ง โดยจะต้องเป็นชื่อที่มั่นคงและแน่นอน โจ๊กให้ผู้เป็นอาคัดชื่อภาษาอังกฤษไว้หลาย ๆ ชื่อ และโจ๊กก็ได้เลือกชื่อ so cool ซึ่งแปลว่า "เจ๋ง" เพราะรู้สึกสะดุดตา และเป็นชื่อที่ยังไม่เป็นที่รู้จักในประเทศไทยยุคนั้น 
วงโซคูลเคยผ่านการแสดงดนตรีมากว่า 100 เวที เคยประกวด 3-4 ครั้ง แพ้ 1 ครั้ง การประกวดครั้งสุดท้ายเป็นการประกวดถ้วยพระราชทานชิงแชมป์ประเทศ ซึ่งรางวัลที่หนึ่งจะได้เป็นตัวแทนประเทศไทยไปแข่งชิงแชมป์เอเชีย การแข่งขันแบ่งเป็นสองรุ่น ซึ่งจะคัดเทปเดโม่ 10 ม้วนจากทั้งประเทศ วงโซคูลส่งไป 2 เพลงตามกฎ ได้แก่เพลง เข้ามาเลย ของวงโลโซ และอีกหนึ่งเพลงแต่งเอง (ดนตรีแบบเดียวกับเพลงอกหักจากมือถือ) วงโซคูลซ้อมอย่างหนักหน่วงทุกวัน พวกเขาเช่าห้องซ้อม 1-2 ชั่วโมงหลังเลิกเรียนตอนเย็นเพื่อซ้อมดนตรี เมื่อถึงวันประกาศผล ปรากฏว่าเทปเดโม่ของวงโซคูลก็เป็น 1 ใน 10 ม้วนจริง ๆ ทำให้พวกเขารู้สึกคึกคักและท้าทายมากขึ้น ในวันแข่งขัน แต่ละวงก็แสดงความสามารถของตนเต็มที่ รวมถึงโซคูล ผลการประกวดรอบสุดท้ายประกาศว่าวงโซคูลได้รับรางวัลชนะเลิศ และรางวัลการแสดงยอดเยี่ยมซึ่งจะพาพวกเขาแข่งชิงแชมป์เอเชียในฐานะตัวแทนประเทศไทย แต่ก็เกิดเรื่องไม่คาดฝันขึ้น เนื่องจากเหตุการณ์วินาศกรรมวันที่ 11 กันยายน พ.ศ. 2544 จึงทำให้การแข่งขันถูกยกเลิกไป  ต่อมา โซคูลจึงได้ออกเทปกับค่ายแกรมมี่
ตลอดเวลาตั้งแต่ก่อตั้งวงจนถึงได้ออกอัลบั้ม 4 อัลบั้มแรก วงโซคูลมีสมาชิก 4 คน จนกระทั่งในปี พ.ศ. 2551 เมื่อโซคูลถึงจุดอิ่มตัว วงโซคูลจึงได้ "กอล์ฟ" เป็นสมาชิกคนที่ 5 พร้อมกับอัลบั้มชุดที่ 5 โดยกอล์ฟเป็นชาวจังหวัดสุโขทัย และเป็นเด็กปั้นของโจ๊ก โดยโจ๊กได้ไปเจอกับกอล์ฟซึ่งเล่นเป็นวงเปิดให้คอนเสิร์ตแห่งหนึ่งที่จังหวัดพะเยา ด้วยความที่น้ำเสียงดี และหน้าตาดี จึงทำให้โจ๊กเห็นแวว ในตอนแรก โจ๊กได้ผลักดันให้วงของกอล์ฟได้เป็นศิลปินในค่ายแกรมมี่ แต่เนื่องจากขณะนั้นมีวงดนตรีมากมายจนทำให้การออกเทปเป็นเรื่องยาก และบวกกับวงโซคูลเองที่ถึงจุดอิ่มตัว จึงได้ตัดสินใจชวนกอล์ฟเข้ามาร่วมวง ซึ่งถือเป็นจุดเปลี่ยนครั้งใหญ่ครึ่งหนึ่งของโซคูล ด้วยเหตุนี้จึงทำให้ภาคดนตรีของวงโซคูลตั้งแต่มีสมาชิกใหม่เปลี่ยนไปจากเดิม คือ จากร็อกแบบไทยกลายเป็นร็อกที่หนักแน่นขึ้น อัลบั้ม ไฟฟ์ (Five) จึงเป็นอัลบั้มชุดแรกตั้งแต่วงโซคูลมีสมาชิกใหม่
ผลงานหลังจากอัลบั้มชุดที่ 5 โซคูลเริ่มทำเพลงออกมาเป็นซิงเกิล โดยจะปล่อยออกมาเรื่อย ๆ และพยายามปรับเปลี่ยนรูปแบบของวงเป็นเวลาพอสมควร ในเดือนกันยายน พ.ศ. 2553 โซคูลได้ปล่อยคลิปวิดีโอตัวอย่างเพลงใหม่ความยาว 1-2 นาที ซึ่งเป็นคลิปที่โจ๊กกับกอล์ฟร้องเพลงใหม่พร้อมกีต้าร์หนึ่งตัว  หลังจากนั้นโซคูลก็เริ่มถ่ายทำมิวสิกวิดีโอเพลง เหตุผลที่ไม่อยากเป็นเพื่อนเธอ ซึ่งเป็นคนละเพลงกับที่อยู่ในคลิป พร้อมอัดเพลงใหม่เพลงอื่น ๆ และถ่ายปกอัลบั้มใหม่ ในเวลาไล่เลี่ยกัน ล่าสุดได้ถ่ายทำมิวสิกวิดีโอประกอบคาราโอเกะเมื่อเช้าวันที่ 8 ธันวาคม ปีเดียวกัน ส่วนอัลบั้มเต็มชุดที่ 6 ได้ชื่ออัลบั้มว่า So Cold โดยในอัลบั้มนี้สมาชิกวงทุกคนได้เปลี่ยนรูปลักษณ์ใหม่ ในด้านการทำดนตรี โซคูลได้ สก๊อต ม็อฟแฟ็ต อดีตสมาชิกวง เดอะม็อฟแฟ็ต มาเป็นโปรดิวเซอร์ให้ถึง 4 เพลง
ในด้านการตอบรับ มีการก่อตั้งกลุ่มแฟนคลับที่เรียกตนเองว่า โซคูลเลี่ยน (So Coolian) ส่วนตัวของโจ๊กเองถูกกล่าวถึงมากในเว็บไซต์พันทิป.คอม และประมูล.คอม และมีคำพูดใหม่ ๆ เกิดขึ้นมากมาย เช่น บร๊ะเจ้า ชาบู ๆ  เมพขิง ๆ บร๊ะลานุภาพ มีการแต่งบทความล้อเลียนโจ๊ก 38 ประการโดยกลุ่มโซคูลเลี่ยนแห่งเว็บประมูล.คอม ด้วยเหตุนี้โซคูลจึงได้ทำเพลงพิเศษที่ ชื่อว่า โจ๊ก พันธุ์ทิพย์ (ทำนองเดียวกับเพลง พันธุ์ทิพย์ ของโลโซ) เพื่อตอบรับกระแสนี้ นอกจากนี้ โจ๊กยังได้เขียนหนังสือพ็อคเก็ตบุ๊คเล่มแรกในชีวิตชื่อ เขาเรียกผมว่าบร๊ะเจ้า โจ๊ก โซคูล พิมพ์โดยสำนักพิมพ์เนชั่นบุ๊คส์ เพื่อตอบรับกระแสนี้เช่นกัน
ปลายปี พ.ศ. 2558 โจ๊กประกาศลาออกจากวงโซคูล เนื่องจากต้องการเวลาอยู่กับครอบครัวมากขึ้น จึงเป็นการยุบวงโซคูลโดยปริยาย ต่อมาโจ๊กและมาร์ช ภูเบศ จันทร์เจริญ อดีตมือกลองโซคูลได้ร่วมกันทำเพลงชุดใหม่ในชื่อ "มัชรูมฮันเตอร์" (Mushroom Hunter) สังกัดคริสปีซาวด์ (Crispy Sound)

**ผลงาน**
ผลงานเพลงจากอัลบั้มและคอนเสิร์ตในฐานะวงดนตรี ดูที่ส่วน ผลงาน บทความ โซคูล

**ซิงเกิล**
 เบอร์สำรอง (โจ๊ก)- โจ๊ก พันธุ์ทิพย์ (โจ๊ก)- คนไทยรักกัน (โจ๊ก)- พิษณุโลก FC (โจ๊ก/กอล์ฟ)- กด Like (โจ๊ก) แต่งขึ้นแทนคำขอบคุณ- ไม่เห็นเหมือนที่แม่บอกเลย (โจ๊ก ร้องคู่กับแม่ของโจ๊ก)- อย่าไว้ใจทาง อย่าวางใจแฟน (โจ๊กร่วมร้องกับศิริพร อำไพพงษ์)- รักกลายเป็นร้าย (โจ๊ก) จัดทำขึ้นมาเพื่อเป็นสื่อกลางในการทำเสนอธรรมะ จากชุด "ชีวิตไม่ได้มีด้านเดียว"- รักดี ๆ ไม่มีขาย (โจ๊ก) เพลงประกอบละคร รักเกิดในตลาดสด- เงยหน้าขึ้นฟ้า (โจ๊กร่วมร้องกับตั๊กแตน ชลดา)- รักนะการ์ดอย่าตก (โจ๊กร่วมร้องกับอุรัสยา เสปอร์บันด์, จรินทร์พร จุนเกียรติ)

**ผลงานภาพยนตร์**
 2553 - สาระแนสิบล้อ รับบท โจ๊ก (รับเชิญ)- 2554 - ซักซี้ด ห่วยขั้นเทพ รับบท โจ๊ก (รับเชิญ)- 2555 - ATM เออรัก เออเร่อ รับบท โหย่ว- 2555 - รัก 7 ปี ดี 7 หน รับบท โจ๊ก (รับเชิญ)- 2557 - ไอฟาย..แต๊งกิ้ว..เลิฟยู้ รับบท โจ๊ก- 2560 - ดอกฟ้าหมาแจ๊ส รับบท ลูพิน- 2562 - มิสเตอร์ดื้อ กันท่าเหรียญทอง รับบท แมน ตาหวาน- 2563 - มือปืน โลก/พระ/จัน 2 รับบท โจ๊ก โซแบด- 2565 - ขุนแหย รับบท หมอแหย- 2567 - Start It Up สูตร รัก รวย เละ

**ผลงานเพลงประกอบภาพยนตร์**
 เพลง มองได้แต่อย่าชอบ ร้องร่วมกับ ลุลา, ฉันทวิชช์ ธนะเสวี, ปองกูล สืบซึ้ง ประกอบภาพยนตร์ ATM เออรัก เออเร่อ- เพลง เลี้ยงส่ง ประกอบภาพยนตร์ Suck Seed ห่วยขั้นเทพ- เพลง แค่เธอคนเดียว ประกอบภาพยนตร์ เมย์ไหน..ไฟแรงเฟร่อ

**ผลงานพิธีกร**
 ครอบครัวขำ (2555 - 2557)
*ยอดมนุษย์ฝึกหัด (2559)- ครัว ฮา พาชิม (คู่กับ จียอน) (2559 - 2562)- พ่อบ้านงานเข้า (ร่วมกับ สมเกียรติ จันทร์พราหมณ์ และพุฒิชัย เกษตรสิน) (2563)

**ผลงานละครโทรทัศน์**
ระเบิดเถิดเทิง ลั่นทุ่ง ตอน ยุทธการบอกรัก ช่อง 5 (2555)
*คาราบาว เดอะซีรีส์ ตอน คนล่าฝัน ช่องโมเดิร์นไนน์ทีวี (2557)
*ทิ้งไว้กลางทาง The Series จีนี่ เรคคอร์ด (2558)
*กามเทพออนไลน์ ช่อง 3 เอชดี (2560)
*คุณพ่อจอมซ่าส์ จีเอ็มเอ็ม 25 (2561)
*Angel Beside Me เทวดาท่าจะรัก จีเอ็มเอ็มทีวี (2563)
*เพื่อนผมมีมรดกเป็นโฮมสเตย์ครับ ช่อง 9 (2566)- หนึ่งในร้อย ช่อง 3 เอชดี (2567)

**ผลงานละครชุด**
 GTH Side Stories ตอน รถไฟฟ้า..มาหานะเพลิน (ซีรีส์) (รับเชิญ)- ATM2 เออเร่อ เออรัก (ซีรีส์) รับบท โหย่ว คู่กับ ฉายนันท์ มโนมัยสันติภาพ- หมวดโอภาสเดอะซีรีส์ปี 2 (ซีรีส์) ตอน กองถ่ายมรณะ รับบท กาเหว่า, กวิน (รับเชิญ)- Ugly Duckling รักนะเป็ดโง่ ตอน Don’t อย่ามองนะถ้าไม่อยากตกหลุมรัก รับบท ปลาหมึก- The Cupids บริษัทรักอุตลุด ตอน กามเทพออนไลน์ รับบท พร้อมพล- My Dear Loser รักไม่เอาถ่าน ตอน Happy Ever After (ซีรีส์) รับบท เจ๋ง- นอนบ้านเพื่อนเดอะซีรีส์ ภาคไทยแลนด์ 4.0 (ละครทางไลน์ทีวี) (ซีรีส์) (LINE TV) รับบท ปลัดจิก (รับเชิญ)- โลกโซเชี่ย ล SOCIAL SYNDROME (ละครทางไลน์ทีวี) ตอนที่ 5 GO HOAX! (ซีรีส์) (LINE TV) รับบท พี่โจ๊ก  - Angel Beside Me เทวดาท่าจะรัก (ซีรีส์) รับบท พระเจ้า- ออฟฟิศติดฮา (ซีรีส์) รับบท อ๊อด- My Sassy Princess เจ้าหญิง 2022 (ซีรีส์) ตอน The Poisoned Apple สโนว์ไวท์ 2022 รับบท มังกร

**ผลงานละครตลก**
 นัดกับนัด รับบทเป็น จอร์จ (รับเชิญ)- รักจัดเต็ม (ซิทคอม)- ข่าวร้อนก่อนไก่โห่ (ซิทคอม)- ระเบิดเถิดเทิง ลั่นทุ่ง (ซิทคอม) (รับเชิญ)- เป็นต่อ 2017 รับบทเป็น กริช (รับเชิญ)

**คอนเสิร์ต**
 คอนเสิร์ต สามแยกปากหวาน 4 : กลับชาติมากัด (รับเชิญ) (19-20 มีนาคม 2559)- คอนเสิร์ต หมู่ วาไรตี้โชว์ อุดมและผองเพื่อน (รับเชิญ) (3-11 กันยายน 2559)- คอนเสิร์ต Show DC Presents The Mask Fan Meeting (24 มิถุนายน 2560)- คอนเสิร์ต หนึ่ง จักรวาล มิวสิค ฟีโนมีน่อน One In Universe Music Phenomenon (25 พฤศจิกายน 2560)- คอนเสิร์ต Magic Night Concert .. คืนมหัศจรรย์วันของ อ๊อฟ ปองศักดิ์ (รับเชิญ) (15 - 16 กุมภาพันธ์ 2563)- คอนเสิร์ต Jaymart Group Presents หมู่ 2 (รับเชิญ) (4-9 ตุลาคม 2565)- คอนเสิร์ต ห้วยไร่ อีหลีน่า Festival No.1 (15 มกราคม 2566)- คอนเสิร์ต Grammy RS Concerts HIT100 (28-29 ตุลาคม 2566)- คอนเสิร์ต ห้วยไร่ อีหลีน่า Festival No.2 (14 มกราคม 2567)
*คอนเสิร์ต Pattaya Music Festival 2024 (30 มีนาคม 2567)
*คอนเสิร์ต GRAMMY X RS: HIT100 Vol. 2 (11–12 พฤษภาคม 2567)
*คอนเสิร์ต PALMY มิตร Universe Concert (รับเชิญ) (12 กันยายน 2567)

**การแข่งขันร้องเพลง**
รายการ The Mask Singer หน้ากากนักร้อง ซีซันที่ 2 แข่งขันใน Group B ฉายาหน้ากากกะเพรา ทางช่องเวิร์คพอยท์ ปี พ.ศ. 2560

**พ็อกเก็ตบุ๊ค**
 เขาเรียกผมว่าบร๊ะเจ้า 

**อ้างอิง**

**แหล่งข้อมูลอื่น**
 brajaojoke
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:บุคคลจากอำเภอบางระกำ
หมวดหมู่:ศิลปินสังกัดแกรมมี่โกลด์
หมวดหมู่:นักร้องจากจังหวัดพิษณุโลก
หมวดหมู่:นักกีตาร์ชาวไทย
หมวดหมู่:นักแสดงจากจังหวัดพิษณุโลก